b'\n_START_ARTICLE_\nEak\n_START_PARAGRAPH_\nEak ili Ajakos (gr\xc4\x8d. \xce\x91\xe1\xbc\xb4\xce\xb1\xce\xba\xce\xbf\xcf\x82, Aiakos) u gr\xc4\x8dkoj mitologiji bio je kralj Egine. Jedan je od triju sudaca u Hadu, zajedno s Minosom i Radamantom.\n_START_SECTION_\nMitologija\n_START_PARAGRAPH_\nEak je bio na\xc5\xa1iroko poznat kao bri\xc5\xbean i pravedan vladar. Toliko je bio poznat po tome da je nakon svoje smrti bio postavljen za jednog od triju sudaca u Hadu, zajedno s Minosom i Radamantom. Eak je sudio Europljanima (Grcima), Radmant isto\xc4\x8dnjacima, a Minos je imao odlu\xc4\x8duju\xc4\x87i glas; kako govori Platon u djelu Gorgija. Aleksandar Veliki vukao je po svojoj majci porijeklo od Eaka._NEWLINE_Bio je sin Zeusa i nimfe Egine, k\xc4\x87eri rije\xc4\x8dnog boga Azopa. Kad mu je kraljevstvo poharala kuga, molio se ocu Zeusu za pomo\xc4\x87 koji je pretvorio onda\xc5\xa1nje mrave u ljude Mirmidonce, kao \xc5\xa1to govori Ovidije u 7. knjizi svojih Metarmorfoza. Jednom je za vrijeme su\xc5\xa1e molio oca Zeusa za pomo\xc4\x87 koji mu je poslao ki\xc5\xa1u, a on je sagradio hram u Egini Zeusu te je pomogao Posejdonu i Apolonu da sagrade trojanske zidine._NEWLINE_Po svojoj \xc5\xbeeni Endejidi, bio je Telamonov i Pelejev (Ahilejev otac) otac. Po Psamati bio je Fokusov otac.'